# אבדות באינתיפאדת אל אקצה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

| ערך זה עוסק באירוע אקטואלי או מתמשך הנתונים בנושא זה משתנים במהירות, ועל כן ייתכן שהם חלקיים, לא-מדויקים או לא-מעודכנים.

במהלך אינתיפאדת אל אקצה נהרגו ישראלים ופלסטינים רבים. גופים שונים עוקבים אחר מספרי ההרוגים בכל צד ומפיקים רשימות וסיכומים, ובהן פילוחים שונים (לפי זמן, לפי מקום, לפי אזרח/חמוש, לפי גיל ועוד). ויקיפדיה העברית איננה אתר סטטיסטיקה ואיננה מקור ראשוני של הנתונים. כל הנתונים מובאים כאן בשם אומרם עם מראה מקום מתאים, והאחריות על נכונותם היא עליהם בלבד. כמו כן, יתכן שהנתונים בדף זה לא עדכניים, לכן מומלץ לבדוק מתי עודכן דף זה לאחרונה ולקחת בחשבון שדף זה מתעדכן בדרך כלל עם פרסום סיכומים תקופתיים ולא באופן שוטף.

## [עריכה] הבהרה בנוגע למספרי ההרוגים והמקורות

בתבנית "אינתיפאדה אל אקצה" מופיעים מספרי ההרוגים לפי שנים (לועזיות). מספר ההרוגים בכל צד הוא המספר הכולל ואין בו הבחנה בין אזרחים לאנשי כוחות הבטחון וחמושים. בפרט, מספר ההרוגים הפלסטינים כולל גם מחבלים וחמושים.

הנתונים על מספר הישראלים ההרוגים מתבססים על אתר דובר צה"ל, בדף הבא: מידע כללי - נתוני "גאות ושפל". המידע לגבי שנת 2000 מתבסס על המסמך הזה באתר המרכז למורשת המודיעין שמסתמך על נתונים שפרסם השב"כ.

הנתונים על מספר הפלסטינים מתבססים על הנספח בסוף הספר "המלחמה השביעית" של עמוס הראל ואבי יששכרוף (שמתבססים לדבריהם על נתוני צה"ל) שם הם נפסקים ביולי 2004.

ברוב המקורות הפילוח הוא לפי שנות אינתיפאדה (מתחילות ב-27 בספטמבר) ולא לפי השנה הלועזית.

## [עריכה] סיכום - סוף ספטמבר 2006

### [עריכה] אבדות בצד הישראלי

לפי בצלם נהרגו 1011 ישראלים, מהם 697 אזרחים ו-314 אנשי כוחות הביטחון. [1]

לפי דובר צה"ל נהרגו 1115 ישראלים ואזרחים זרים על ידי פלסטינים, מהם 785 אזרחים ו-330 אנשי כוחות הבטחון. [2]

### [עריכה] אבדות בצד הפלסטיני

לפי בצלם נהרגו 3834 פלסטינים, מהם 1812 לא היו מעורבים בלחימה, 208 היו יעד לסיכול ממוקד ו-41 נהרגו בידי אזרחים ישראלים. כמו כן לפי בצלם 118 פלסטינים נהרגו בידי פלסטינים (נתון זה סותר את הנתון 192 אותו פרסמו ב-2005). [3]

## [עריכה] סיכום - סוף ספטמבר 2005

### [עריכה] אבדות בצד הישראלי

מתחילת האינתיפאדה ב-27 בספטמבר 2000 ועד ה-1 באוקטובר 2005 נהרגו 1089 ישראלים על ידי הפלסטינים ולמעלה מ-6000 ישראלים נפצעו. מספר זה כולל גם 18 ישראלים שנפגעו בפיגועי טרור בחו"ל שכוונו במיוחד כנגד מטרות ישראליות ו-3 דיפלומטים אמריקאים שנהרגו בפיגוע ברצועת עזה.

רשימה מלאה של ההרוגים הישראלים ניתן למצוא באתר משרד החוץ בכתובות הבאות:

- רשימת שמות ההרוגים
- רשימת ההרוגים לפי הפיגוע בו נרצחו

על פי בצלם בהתקפות כנגד ישראלים שבוצעו על ידי פלסטינים:

- 668 מההרוגים הם אזרחים ישראלים.
- 305 מההרוגים הישראלים הם אנשי כוחות הבטחון (צבא, משטרה, שב"כ ומג"ב).
- 47 הם אזרחים זרים.
- סה"כ: 1020 אנשים שנהרגו בידי פלסטינים.
- מקור: http://www.btselem.org/Hebrew/Statistics/Casualties.asp

לפי אתר המרכז למורשת המודיעין ועיתון מעריב, המתבססים על נתוני השב"כ:

- במהלך 5 שנות העימות נמנו בצד הישראלי 1,060 הרוגים ו-6,089 פצועים.
- מקור: דיווח על הנתונים שפרסם השב"כ, אתר NRG מעריב, 29.9.2005
- על פי נתוני המרכז למורשת המודיעין במשך חמשת שנות העימות בוצעו 144 פיגועי התאבדות בידי 161 מתאבדים שגרמו ל-515 ישראלים הרוגים ולפציעת 3,428.
- מ-29 ספטמבר 2004 עד לספטמבר 2005 בוצעו 3,530 תקריות אלימות על ידי פלסטינים (מהם 6 פיגועי התאבדות), בהם נהרגו 57 ישראלים ונפצעו 516.
- במספר המחבלים המתאבדים (6) ופיגועי ירי של נשק קל (1333) חלה ירידה בשנת 2005, לעומת זאת חלה עליה בכמות ירי פצצות מרגמה (883) וטילי קאסם (241)2005.

### [עריכה] אבדות בצד הפלסטיני

קיים חוסר בהירות וחוסר עקביות בכל הנוגע לנתוני ההרוגים הפלסטינים. ראשית, אין מספר מוסכם על הכמות הכוללת של פלסטינים שנהרגו במהלך אינתיפאדת אל אקצה. הנתונים השונים נבדלים זה מזה באופן חד. שנית, בלא מעט מקרים אין הסכמה על נסיבות האירוע בו נהרג פלסטיני מסוים והאם היה מחבל או אזרח עובר-אורח. כתוצאה מכך, ישנם ויכוחים רבים על כמה מההרוגים הפלסטינים היו עוברי אורח וכמה היו מעורבים בלחימה או פעילי טרור. ההערכה המקובלת היום היא שבין שני שליש (לפי השב"כ) למחצית (לפי "בצלם") ההרוגים הפלסטינים היו מעורבים בלחימה.

בגלל בעיות האמינות שיש בנוגע לנתונים אלה מובאים כאן מספר גרסאות. ויקיפדיה העברית איננה מתיימרת להכריע ביניהם או לערוב לאמינותם.

לפי אתר בצלם:

- 3329 פלסטינים נהרגו בידי ישראלים. מספר זה אינו כולל מחבלים מתאבדים ומחבלים שנהרגו ב"תאונת עבודה".
- 192 פלסטינים נהרגו בידי פלסטינים. נתונים אלה סותרים את נתוני משרד הפנים הפלסטיני שקבע שבתשעת החודשים הראשונים של 2005 לבדם נהרגו 219 פלסטינים בידי פלסטינים. [4]
- 10 אזרחים זרים נהרגו בידי ישראל.
- טבלה המסכמת את הנתונים
- ראו גם הבהרות בנושא הנתונים והרשימות השמיות של בצלם

ב-29 בספטמבר 2005 דיווח אתר NRG מעריב שלפי "הלשכה הפלסטינית לסטטיסטיקה", במהלך האינתיפאדה:

- כ-3,891 פלסטינים נהרגו.
- כ-30,000 פלסטינים נפצעו.
- כ-776 קטינים פלסטינים נהרגו, מספר המהווה 20% מכלל ההרוגים.
- מקור: http://www.nrg.co.il/online/1/ART/990/693.html

אתר המרכז למורשת המודיעין מצטט את עיתון הארץ.

  על פי נתוני בדיקה של עיתון ה"ארץ" מספר ההרוגים בצד הפלסטיני מידי כוחות הביטחון או מידי אזרחים ישראלים עומד בתום חמש שנות עימות על 3,333, בהם גם עשרה זרים. על פי דיווח ה"ארץ" הנתונים הרשמיים של "הרשות הפלסטינית" הינם 3,861 הרוגים והם כוללים גם מחבלים מתאבדים, הרוגים ב"תאונות עבודה", אזרחים זרים שנהרגו ב"שטחים" וכן ערבים ישראלים. הפערים במספר ההרוגים הפלסטינים נובעים משיטות ספירה שונות המבוססות על הגדרות שונות לגבי מיהו חלל כתוצאה מהעימות ("הארץ", 29.9.2005).

עיתון הארץ מציין עוד שמספר ההרוגים הפלסטינים מפיצוץ חגורת נפץ על עצמם בעת פיגוע התאבדות הוא 161.

## [עריכה] סיכום ביניים - ספטמבר 2004

ישראליים שנרצחו באינתיפאדה

על פי נתוני השב"כ, עד ספטמבר 2004 נמנו:

- בצד הישראלי
  - 1,030 הרוגים (מתוכם 70% אזרחים).
  - 5,598 פצועים (מתוכם 82% אזרחים).
  - 138 פיגועי התאבדות
  - 13,730 אירועי ירי.
  - כ־450 רקטות קסאם שנורו אל עבר יישובים ישראלים.
- בצד הפלסטיני
  - 959 הרוגים שהם אנשי טרור.
  - 6,005 עצורים שהם אנשי טרור.
  - למעלה מ־360 הרוגים פלסטינים שנהרגו בידי אנשי טרור פלסטינים.
  - מעורבות הולכת וגוברת של נשים, ילדים ואזרחים שזוכים להקלות הומניטריות בפעילות הטרור.
  - 292 קטינים פלסטינים המעורבים בטרור.

על פי נתוני ארגון בצלם, נכון ל־15 בינואר, 2005:

- נמנים בצד הפלסטיני
  - 3,189 הרוגים, מחציתם אזרחים.
  - כ־4,100 בתים נהרסו (מתוכם 1,700 ברפיח).
  - 34 פלסטינים נהרגו בידי אזרחים ישראלים.
  - 159 פלסטינים שנהרגו בידי פלסטינים.
- נמנים בצד הישראלי
  - 649 אזרחים ישראלים נהרגו בידי פלסטינים.
  - 301 אנשי כוחות ביטחון ישראלים נהרגו בידי פלסטינים.
- אזרחים זרים
  - 10 אזרחים זרים נהרגו בידי כוחות הביטחון הישראלים
  - 9 אזרחים זרים נהרגו בידי הפלסטינים

באוגוסט 2004 דיווח זאב שיף (הארץ) שהפלסטינים טענו שמספר ההרוגים הפלסטינים הוא 2,736 בעוד שהשב"כ טען שהמספר עומד על 2,124. לפי נתוני השב"כ 1413 מתוכם היו חמושים. [5]

על פי הערכות של המכון ללוחמה בטרור (המרכז הבינתחומי הרצליה) ועיתון הארץ - בערך כשליש מההרוגים הפלסטינים היו אזרחים לא מעורבים בלחימה שנהרגו בידי ישראל.

דו"ח השב"כ: ארבע שנות עימות אלים בין ישראל לפלסטינים - סיכום ביניים - כקובץ HTML במרכז למורשת המודיעין , כקובץ WORD באתר דובר צה"ל .

## [עריכה] רצף האירועים

אינתיפאדת אל אקצה - אירועים עיקריים, מסודרים לפי רצף כרונולוגי

שנת 2000 | הרוגים: יש' 47 פל' 299 | פסגת קמפ דייוויד (יולי) | עליית אריאל שרון להר הבית (28.9) | אירועי הר הבית (9. 29) | התפשטות המהומות ברחבי יש"ע, ומות הילד מוחמד א-דורה (30.9) | מהומות אוקטובר בקרב ערביי ישראל (10. 10-1) | הלינץ' ברמאללה (12.10) | ירי על שכונת גילה בירושלים | תחילת פיגועי ירי בשטחים | מכונית תופת מתפוצצת בשוק מחנה יהודה, יש הרוגים (2.11) | תחילת ה"סיכולים הממוקדים" (9.11) | פיגוע התאבדות ראשון במחולה, ללא נפגעים (22.12)
שנת 2001 | יש' 247 פל' 538 | ועידת טאבה (21-27.1) | בחירות בישראל לראשות הממשלה - אריאל שרון מביס את אהוד ברק (6.2) |הרוגים ישראלים ראשונים בפיגוע התאבדות - בנתניה (4.3) | הפיגוע בדולפינריום (1.6) | הפיגוע במסעדת סבארו (9.8) | פיגועי ה-11 בספטמבר (ארצות הברית) | רצח רחבעם זאבי (17.10) | סיכול ממוקד של מחמוד אבו הנוד (23.11) | ערפאת קורא להפסקת אש (16.12) |
שנת 2002 | יש' 453 פל' 1033 | לכידת ספינת הנשק קארין איי (2.1) | חיסול ראאד כרמי (14.1) | "מרץ השחור" - 135 ישראלים נרצחו בפעולות טרור | טבח ליל הסדר (27.3) | מבצע חומת מגן (10.5 - 29.3) | הפיגועים בקו 32א בצומת פת (18.6) ובגבעה הצרפתית בירושלים (19.6) | מבצע דרך נחושה | ג'ורג' בוש קורא להקמת מדינה פלסטינית ולהחלפת ערפאת (24.6) | משה יעלון מחליף את שאול מופז כרמטכ"ל צה"ל (9.7) | חיסול סלאח שחאדה על ידי מטוס קרב - "פצצת הטון" (22.7) | החלה הקמת גדר ההפרדה
שנת 2003 | יש' 212 פל' 553 | אבו מאזן מתמנה לראש ממשלה (19.3) | פרסום מפת הדרכים (30.4) | ועידת עקבה (4.6) | ה"הודנה" (19.8 - 29.6) | הפיגוע בקו 2 בירושלים (19.8) | אבו מאזן מתפטר מראשות הממשלה (6.9) | טבח מסעדת מקסים (4.10) | השלמת החלק הצפוני של גדר ההפרדה | ירי רקטות קסאם על שדרות | שרון מכריז על תוכנית ההתנתקות בכנס הרצליה (18.12)
שנת 2004 | יש' 117 פל' 468 | סיכול ממוקד של אחמד יאסין (22.3) ורנטיסי (17.4) | משאל מתפקדי הליכוד בנושא ההתנתקות (2.5) | אסון הנגמ"שים (12.5-11.5) | מבצע קשת בענן (25.5 - 18.5) | הרוגים ראשונים מקסאמים בשדרות (28.6) | ירי אלפי רקטות קסאם ופצמ"רים על שדרות וגוש קטיף | מבצע ימי תשובה (15.10 - 30.9) | מות יאסר ערפאת (11.11)
שנת 2005 | יש' 45 פל' 425 | אבו מאזן נבחר לראש הרש"פ (9.1) | פסגת שארם א-שייח (9.2) והתחלת ה"תהאדיה" | יובל דיסקין מחליף את אבי דיכטר כראש השב"כ, דן חלוץ מחליף את יעלון כרמטכ"ל (1.6) | ביצוע ההתנתקות (12.9 - 15.8) | מבצע גשם ראשון (1.10 - 23.9) | פיגועי התאבדות בחדרה (26.10) ונתניה (5.12) | חידוש ירי הקסאמים והסיכולים הממוקדים | חשיפת מנהרת טרור במעבר ארז (10.12) | ארגוני הטרור מודיעים על סיום ה"תהאדייה" בסוף השנה (10.12) שמתמוטטת עוד באמצע החודש
שנת 2006 | יש' 38 פל' 505 | ירי קסאמים על אשקלון, שדרות והנגב המערבי | נצחון לחמאס בבחירות למועצה המחוקקת הפלסטינית (25.1) | גל סיכולים ממוקדים נגד חוליות קסאם (5.2) | מבצע הבאת ביכורים: לכידת רוצחי זאבי (3.14) | ירי רקטת גראד על אשקלון, בחירות בישראל (28.3) | השבעת ממשלת חמאס (29.3) | פיגוע התאבדות בתחנה המרכזית הישנה בתל אביב (17.4) | סיכול ממוקד של ג'מאל אבו סמהדאנה (9.6) | התקפות ישראליות על רצועת עזה וירי מסיבי של קסאמים (9.6-25.6)| חטיפת גלעד שליט (25.6) ומבצע גשמי קיץ (28.6) | מלחמת לבנון השנייה (12.7 - 14.8)|
ראו גם: הסכסוך הישראלי-פלסטיני | טרור פלסטיני | פיגועי התאבדות בישראל

## [עריכה] ראו גם

- אינתיפאדת אל אקצה
- פיגועי התאבדות בישראל

## [עריכה] קישורים חיצוניים

- אבדות ישראליות - פצועים והרוגים, באתר דובר צה"ל, מתעדכן באופן שוטף
- נתוני הרוגים (ישראלים ופלסטינים) - בצלם
- - סיכום נתוני חמש שנות עימות, אתר דובר צה"ל
- אתר הטוען כי המספרים של הנפצעים וההרוגים בצד הפלסטיני מנופחים (אנגלית)

מקור: http://he.wikipedia.org../../../%D7%90/%D7%91/%D7%93/%D7%90%D7%91%D7%93%D7%95%D7%AA_%D7%91%D7%90%D7%99%D7%A0%D7%AA%D7%99%D7%A4%D7%90%D7%93%D7%AA_%D7%90%D7%9C_%D7%90%D7%A7%D7%A6%D7%94.html

קטגוריות: ויקיפדיה: אקטואליה | אינתיפאדת אל אקצה | הסכסוך הישראלי-פלסטיני

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש